Sts 71

Sts 71 is ’n fossiele skedel van die spesie Australopithecus africanus wat in 1947 in die Sterkfonteingrotte in Suid-Afrika ontdek is deur die paleontoloog Robert Broom. In 1972 het John Wallace Sts 71 verbind met Sts 36, ’n onderste kakebeen wat op dieselfde plek ontdek is, danksy die afslytingspatroon van die tande. Dit is na raming sowat 2,5 miljoen jaar oud.

Sts 71 het ’n kleiner skedel en gelaatstrekke as enige vroulike lid van Australopithecus wat al ontdek is, maar volgens die tande is dit manlik. Die kakebene steek vorentoe uit en die kouspiere is groot. Die brein was sowat 428 cm3.

 Verwysings 

Kategorie:Argeologiese vondste in Suid-Afrika
Kategorie:Fossiele
Kategorie:Uitgestorwe primate